|  |  |
| --- | --- |
|  PATVIRTINTA  |  |
|  Plungės rajono savivaldybės  administracijos direktoriaus  2020 m. vasario 18 d.  įsakymu Nr. D - 137 |  |

 PATVIRTINTA

 Plungės lopšelio-darželio „Nykštukas“

 Direktoriaus 2020 m. vasario 21 d.

 įsakymu Nr. V1-10

 **PLUNGĖS LOPŠELIS-DARŽELIS „NYKŠTUKAS“ 191128231**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(įstaigos pavadinimas, kodas)**

**­2020 METŲ VEIKLOS PLANO APRAŠYMAS**

|  |
| --- |
| **Metinio veiklos plano parengimo argumentai**. Planas parengtas vadovaujantis Lietuvos Respublikos savivaldos įstatymo 103 straipsnio 4 punktu, Strateginio planavimo savivaldybėse rekomendacijomis, patvirtintomis Lietuvos Respublikos Vyriausybės 2014 m. gruodžio 15 d. nutarimu Nr. 1435. |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trumpa situacijos analizė**  1. Darbuotojai.

|  |  |
| --- | --- |
| **Darbuotojai** | **Pedagogų skaičius** |
| **Administracija (direktorius ir pavaduotojai)** | **Pedagoginiai darbuotojai** | **Pagalbinis/****techninis personalas** | **Atestuotų mokytojų****sk.** | **Mokytojų** | **Vyr. mokytojų** | **Mokytojų metodininkų** | **Iš viso mokytojų** |
| 2,25 |  13,65 | 19,4 | 13 | 2 | 8 | 3 |  13 |

  10 pedagogų yra įgiję priešmokyklinio ugdymo pedagogo sertifikatą. Pedagoginių darbuotojų amžiaus vidurkis 49,2. Pensinio amžiaus pedagogų nėra. Vyriausiam pedagogui 60 metų, iki 50 metų – 6 pedagogai. Viso darbuotojų 36.**UGDYMAS IR JO ORGANIZAVIMAS**Plungės lopšelis-darželis „Nykštukas“ yra bendros paskirties ikimokyklinio ugdymo Mokykla į savo ugdymo ir bendrąją priešmokyklinio ugdymo programas integruojanti gamtosauginių mokyklų tinklo ir Sveikatą stiprinančių mokyklų tinklo programas. Dirba septynios grupės: viena priešmokyklinio ugdymo; viena jungtinė ikimokyklinio ugdymo, viena ankstyvojo amžiaus ir keturios mišrios ikimokyklinio ugdymo grupės. Ugdytinių skaičius – 134. Iš jų priešmokyklinukų –27. Lopšelyje-darželyje vietų skaičius – 135, 11 ugdytinių su spec. poreikiais. Ugdymo veiklai planuoti naudojami trumpalaikiai ir ilgalaikiai planai.  Priešmokyklinis ugdymas organizuojamas vadovaujantis Lietuvos Respublikos švietimo ir mokslo ministro 2018 m. vasario 5 d. patvirtintu įsakymu Nr. V-100 „Dėl švietimo ir mokslo ministro 2013 m. lapkričio 21 d. įsakymo Nr. V-1106 „Dėl priešmokyklinio ugdymo tvarkos aprašo patvirtinimo“ pakeitimo“. Vaikų priėmimą į ikimokyklines priešmokyklines grupes reglamentuoja Plungės rajono savivaldybės tarybos 2019 m. lapkričio 28 d. sprendimas Nr.T1-283„Dėl centralizuoto vaikų priėmimo į Plungės rajono savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“. Ikimokyklinis ir priešmokyklinis vaikų ugdymas, 20 val. per savaitę, finansuojamas Valstybės lėšomis pagal Mokymo lėšų apskaičiavimo, paskirstymo ir panaudojimo tvarkos aprašą, likusios lėšos skiriamos iš savivaldybės biudžeto. Kitus mokesčius reglamentuoja Plungės rajono savivaldybės tarybos sprendimai. Aukščiausias įstaigos valdymo organas įstaigoje yra Mokyklos taryba. Savivaldoje aktyviai dalyvauja Pedagogų taryba, grupių tėvų aktyvai, direktoriaus paskirtos darbinės grupės pvz.: Sveikatos stiprinimą Mokykloje organizuojanti darbo grupė, Smurto ir patyčių prevencijos ir intervencijos vykdymo grupė ir kt.. Mokyklos administraciją sudaro: direktorius, direktoriaus pavaduotojas ugdymui, direktoriaus pavaduotojas ūkiui raštvedys ir sekretorius. Pareigybių sąrašą tvirtina direktorius, vadovaudamasis Plungės rajono savivaldybės tarybos 2019 m. lapkričio 28 d. sprendimais Nr.T1-283 patvirtintu „Ikimokyklinio ugdymo mokyklų, Prūsalių mokyklos-darželio, Didvyčių daugiafunkcio centro ir Platelių universalaus daugiafunkcio centro darbo užmokesčio fondo (savivaldybės savarankiškosioms funkcijoms vykdyti, be pedagoginių darbuotojų) apskaičiavimo tvarkos aprašu ir 2019 m. rugsėjo 26 d. Plungės rajono savivaldybės tarybos Sprendimu Nr.T1- 283 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, Plungės rajono savivaldybės Žlibinų kultūros centro pedagoginių pareigybių didžiausio leistino skaičiaus 2019-2020 mokslo metams patvirtinimu“.**MISIJA.** Vaikų priežiūra, sveikata, gerovė, lavinimas.**VIZIJA.** Įstaiga, kurioje vaikai, tėvai ir darbuotojai gali jaustis orūs.**STRATEGINIS TIKSLAS 2020-2022 M.** Ugdyti išsilavinusią ir kultūrą puoselėjančią bendruomenę socialiai saugioje aplinkoje.**PRIORITETAI.** Bendruomenės bendravimas ir bendradarbiavimas siekiant kokybiško vaikų ugdymo.**METINĖS PROGRAMOS TIKSLAS 2020 M.** Rūpintis bendruoju vaikų gebėjimų ir vertybinių nuostatų ugdymu, didinant ankstyvojo amžiaus prieinamumą.**METINĖS VEIKLOS TIKSLAI:** 1.Tapti aktyvia mokykla.  2. Įtraukios, emociškai saugios ugdymosi aplinkos bendruomenei kūrimas.3. Tautinis-pilietinis bendruomenės ugdymas.**UŽDAVINIAI** :1. Integruoti fizinį aktyvumą į kasdieninį ugdytinių ir Mokyklos bendruomenės gyvenimą.2. Naujai suburti darbo grupę, organizuojančią aktyvumo stiprinimo veiklą Mokykloje. 3. Parengti aktyvios Mokyklos programą.4. Įrengti S. Kneipo taką.5. Organizuoti bendrystės valandas bendruomenei.6. Bendradarbiauti su socialiniais partneriais.7. Šviesti bendruomenę emocinio saugumo klausimais.8. Dalyvauti lyderių klube.9. Dalyvauti AIDI dienoje.10. Parengti programą Lietuvos nepriklausomybės 30-osioms metinėms paminėti.11. Į ikimokyklinio ir priešmokyklinio ugdymo programas integruoti etnokultūros , tautodailės pagrindus.12. IKT tobulinimas. **Įstaiga, įgyvendindama savo tikslus, uždavinius ir prioritetus atlieka šias funkcijas:**1. konkretina ir individualizuoja ugdymo(si) turinį;2. vykdo ikimokyklinio ir priešmokyklinio ugdymo(si) programas, ugdymo sutartyse sutartus įsipareigojimus, užtikrina geros kokybės švietimą;3. tėvams teikia informacinę psichologinę, socialinę, pedagoginę pagalbą;4. esant poreikiui įvertina vaikų specialiuosius ugdymosi poreikius, vykdo PPT rekomendacijas; 5. organizuoja vaikų maitinimą;6. teikia logopedinę pagalbą; 7. organizuoja, tėvų(globėjų) pageidavimu, jų mokamas papildomas paslaugas, būrelius (anglų kalbos ir choreografijos, futbolo) teisės aktų nustatyta tvarka;8. sudaro sąlygas darbuotojų dalykiniam tobulinimuisi; 9. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;10. kuria ugdymo turinio reikalavimams įgyvendinti reikiamą materialinę bazę, vadovaudamasis Švietimo ir mokslo ministro patvirtintais Švietimo aprūpinimo standartais; 11. viešai skelbia informaciją apie lopšelio-darželio veiklą Mokyklos, Savivaldybės tinklapyje, rajoninėje spaudoje; 12. vykdo Mokyklos biudžetinių, kitų lėšų planavimą ir racionalų jų naudojimą;13. atlieka kitas įstatymų ir kitų teisės aktų numatytas funkcijas. |
|  |

|  |
| --- |
| **Savivaldybės strateginio plėtros plano prioritetai, susiję su metiniu veiklos planu:** Žmogiškieji ištekliai |

|  |
| --- |
| **Numatomas metinio veiklos plano įgyvendinimo rezultatas.** Išsilavinusi, kultūrą puoselėjanti bendruomenė, emociškai saugioje aplinkoje. Išugdyti bendrieji vaikų gebėjimai, jų vertybinės nuostatos. Mokykla tampa aktyvia Mokykla. Į ugdymo programas integruota sveikos ir aktyvios Mokyklos programos, etnokultūros, tautodailės pagrindai. Mokykla užpildyta 100 procentų. Turint patirtį ir kvalifikaciją keliančius pedagogus, užtikrinama individuali vaikų ugdymosi žingsnių pažangą. Priešmokyklinio ugdymo (si) ugdytiniai pagal savo galias padaro pažangą, kuri atsispindi ugdytinių aprašuose. Vaikai šioje mokykloje laisvi, kūrybingi, noriai lanko Mokyklą.  Darni bendruomenė – sveikas vaikas. Tėvai pasitiki pedagogais, linkę bendradarbiauti, jaučiasi saugūs dėl savo vaikų, todėl renkasi šią Mokyklą. Vykdomos Europinių vaisių ir pieno programos, HN normos. Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašas užtikrina racionalią vaikų mitybą. Atnaujinta Mokyklos edukacinė aplinka pritaikyta vaikų sveikatos ugdymui. Projektinės veiklos dėka Mokykla garsina save ir miestą ne tik rajone, Respublikoje, bet ir Europoje.  |
|  |